มาร์โก มาเตรัซซี

มาร์โก มาเตรัซซี  (; เกิดวันที่ 19 สิงหาคม ค.ศ. 1973) เป็นอดีตนักฟุตบอลชาวอิตาลีในชุดชนะเลิศฟุตบอลโลก 2006 เขาเคยเป็นผู้จัดการทีมฟุตบอลในช่วงเวลาสั้น ๆ

ในช่วงต้นของอาชีพ มาเตรัซซีเล่นให้กับหลายสโมสรในเซเรียบีและเซเรียซี อีกทั้งยังเล่นให้กับเอฟเวอร์ตันในพรีเมียร์ลีก ต่อมาเขาได้เล่นให้กับเปรูจาในช่วง ค.ศ. 1995–98 และ 1999–2001 ต่อมาใน ค.ศ. 2001 เขาได้เซ็นสัญญากับอินแตร์นาซีโอนาเลมีลาโนด้วยค่าตัว 10 ล้านยูโร ในระดับสโมสร เขาพาอินเตอร์คว้าแชมป์หลายรายการ ได้แก่ เซเรียอาห้าสมัย ซึ่งเป็นการคว้าแชมป์ติดต่อกันตั้งแต่ ค.ศ. 2006–2010 ยูฟ่าแชมเปียนส์ลีกหนึ่งสมัย ฟุตบอลชิงแชมป์สโมสรโลกหนึ่งสมัย โกปปาอีตาเลียสี่สมัย และซูแปร์โกปปาอีตาเลียนาสี่สมัย

มาเตรัซซีลงเล่นให้กับทีมชาติอิตาลีทั้งหมด 41 นัดตั้งแต่ ค.ศ. 2001–2008 และได้ลงเล่นในฟุตบอลโลกและฟุตบอลชิงแชมป์แห่งชาติยุโรปอย่างละสองครั้ง เขาเป็นผู้เล่นคนสำคัญที่มีส่วนช่วยให้อิตาลีคว้าแชมป์ฟุตบอลโลก 2006 เหนือฝรั่งเศส โดยในนัดชิงชนะเลิศ เขาทำประตูตีเสมอให้กับอิตาลี ต่อมาในช่วงต่อเวลาพิเศษ เขาถูกซีเนดีน ซีดาน โขกศีรษะใส่ ทำให้ซีดานได้รับใบแดงไล่ออกจากสนาม และในช่วงการยิงลูกโทษ เขาเป็นผู้ยิงจุดโทษจนทำให้ทีมคว้าแชมป์ได้สำเร็จ

มาเตรัซซีเป็นผู้เล่นในตำแหน่งกองหลังที่มีสไตล์การเล่นอันแข็งแกร่งและดุดัน จนทำให้เขาได้รับใบเหลือง 60 ใบ และใบแดง 25 ใบตลอดอาชีพการค้าแข้ง เนื่องด้วยอารมณ์ร้อนและการเข้าสกัดที่หนักหน่วงของเขา ทำให้เขามีข้อพิพาทกับผู้เล่นคนอื่นในการแข่งขันหลายนัด เมื่อเปรียบเทียบกับกองหลังที่เลิกเล่นฟุตบอลไปแล้วอย่างปัสกวาเล บรูโน สิ่งนี้ทำให้ เดอะไทมส์ จัดอันดับให้เขาอยู่อันดับที่ 45 จาก 50 นักฟุตบอลที่โหดที่สุดในประวัติศาสตร์

สถิติอาชีพ

สโมสร 
แหล่งข้อมูล:

ทีมชาติ 
แหล่งข้อมูล:

ประตูในนามทีมชาติ 
อ้างอิง:

ผู้จัดการ

เกียรติประวัติ

ผู้เล่น 
อินแตร์นาซีโอนาเลมีลาโน
 เซเรียอา: 2005–06, 2006–07, 2007–08, 2008–09, 2009–10
 โกปปาอีตาเลีย: 2004–05, 2005–06, 2009–10, 2010–11
 ซูแปร์โกปปาอีตาเลียนา: 2005, 2006, 2008, 2010
 ยูฟ่าแชมเปียนส์ลีก: 2009–10
 ฟุตบอลชิงแชมป์สโมสรโลก: 2010

อิตาลี
 ฟุตบอลโลก: 2006

รางวัลส่วนตัว
 กองหลังยอดเยี่ยมแห่งปี เซเรียอา: 2007
 ทีมยอดเยี่ยมแห่งปี สื่อกีฬายุโรป: 2006–07
 เสนอชื่อติดทีมยอดเยี่ยม FIFPro World XI: 2006, 2007

ผู้จัดการ 
Chennaiyin
 อินเดียนซูเปอร์ลีก: 2015

เครื่องราชอิสริยาภรณ์ 
  CONI: Golden Collar of Sports Merit: 2006

  4th Class / Officer: ''Ufficiale Ordine al Merito della Repubblica Italiana: (2006)

อ้างอิง

แหล่งข้อมูลอื่น 

 
 Official Inter profile 
 Profile and stats from Football Database

นักฟุตบอลชาวอิตาลี
กองหลังฟุตบอล
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นในเซเรียบี
ผู้เล่นในเซเรียอา
ผู้เล่นในพรีเมียร์ลีก
ผู้เล่นในชุดชนะเลิศฟุตบอลโลก
นักฟุตบอลทีมชาติอิตาลี
ผู้เล่นในฟุตบอลโลก 2002
ผู้เล่นในฟุตบอลชิงแชมป์แห่งชาติยุโรป 2004
ผู้เล่นในฟุตบอลโลก 2006
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในชุดชนะเลิศยูฟ่าแชมเปียนส์ลีก
ผู้จัดการทีมฟุตบอลชาวอิตาลี